ચીનના રાષ્ટ્રપતિ ક્ઝી જિનપિંગના અમદાવાદના કાર્યક્રમોમાં મીડિયા માટે અંશત: પ્રવેશબંધી લાદવામાં આવી છે. વસ્ત્રાપુરની હયાત હોટેલના સ્વાગત કાર્યક્રમમાં 60ભારતીય તથા 40 ચીની મીડિયાકર્મીઓને પ્રવેશ અપાશે. હોટલની અંદર સમજૂતિ કરારના કાર્યક્રમમાં 25 ભારતીય અને 25 ચીની ટીવી ચેનલવાળા તથા ફોટોગ્રાફર્સને જ પ્રવેશ અપાશે. ગાંધી આશ્રમમાં ગુજરાત સરકારના માહિતી ખાતાના બે ફોટોગ્રાફર્સ તથા પીઆઈબીના બે ફોટોગ્રાફર્સ સાથે દૂરદર્શન અને ચાઈનીઝ ઓફિશ્યિલ મીડિયાને જ એન્ટ્રી અપાશે. જ્યારે અતિ મહત્વના રિવરફ્રન્ટ પરના કાર્યક્રમમાં પાંચ ભારતીય અને પાંચ ચાઇનીઝ મીડિયાકર્મીઓને જ પ્રવેશ મંજુરી છે.